Yahoo!

Η Yahoo! (Γιαχού!) είναι εταιρεία διαδικτυακών υπηρεσιών. 
Είναι ένας από τους πιο γνωστούς και παλιούς καταλόγους ιστοσελίδων του διαδικτύου. 
Αν και ξεκίνησε ως θεματικός κατάλογος, αργότερα εξελίχθηκε και σε μια πανίσχυρη μηχανή αναζήτησης. Προσφέρει στους χρήστες του έναν μεγάλο αριθμό υπηρεσιών, που περιλαμβάνουν ηλεκτρονικό ταχυδρομείο (Yahoo! Mail), μηχανή αναζήτησης, ομάδες χρηστών, νέα, παιχνίδια, διαφημίσεις και ακόμα και ένα πρόγραμμα για άμεσα ηλεκτρονικά μηνύματα, το Yahoo! Messenger. 

Ιστορία
Ιδρύθηκε τον Ιανούαριο του 1994 από τους τότε τελειόφοιτους του πανεπιστημίου Στάνφορντ, David Filo και Jerry Yang, οι οποίοι ήθελαν να ομαδοποιήσουν και να καταγράψουν διαδικτυακές τοποθεσίες μείζονος ενδιαφέροντος και να τις ταξινομήσουν σε θεματικές ενότητες. Αρχικά ο θεματικός κατάλογος ήταν δημοσιευμένος στον δικτυακό τόπο του Στάνφορντ (akebono.stanford.edu/yahoo) και στις 2 Μαρτίου 1995 εισήχθη στο χρηματιστήριο. 

Τα γραφεία της βρίσκονται στο Σανιβέιλ της Καλιφόρνια.

Όνομα
Το όνομα "Yahoo" προέρχεται από τα αρχικά των λέξεων "Yet Another Hierarchical Officious Oracle", αλλά οι δημιουργοί του, Filo και Yang, αναφέρουν πως το επέλεξαν από το όνομα κάποιων φανταστικών πλασμάτων (Γιαχού) στο τέταρτο μέρος του βιβλίου του Τζόναθαν Σουίφτ, Τα Ταξίδια του Γκιούλιβερ, τα οποία περιγράφονται ως "αγενείς, απλοϊκά και άξεστα".The History of Yahoo! - How It All Started... , "...The name Yahoo! is an acronym for "Yet Another Hierarchical Officious Oracle," but Filo and Yang insist they selected the name because they liked the general definition of a yahoo: "rude, unsophisticated, uncouth."..."

Προσφερόμενες υπηρεσίες
Το Yahoo! προσφέρει στους χρήστες του μεταξύ άλλων τις παρακάτω υπηρεσίες:

 Δωρεάν Υπηρεσίες 
Οι δωρεάν υπηρεσίες του Yahoo! καλύπτουν τα έξοδά τους από την διαφημιστική καμπάνια του κόμβου και οι βασικότερες είναι οι εξής:
 Yahoo! Mail: Υπηρεσία ηλεκτρονικού ταχυδρομίου
 Yahoo! Search: Μηχανή αναζήτησης
 Yahoo! Radio: Ραδιόφωνο (κυρίως αμερικάνικη μουσική)
 Yahoo! Music Videos: Μουσικά βίντεο
 Yahoo! News: Ειδήσεις από όλο τον κόσμο
 Yahoo! Weather: Καιρός σε χιλιάδες περιοχές.
 Yahoo! Finance: Χρηματηστηριακές ειδήσεις και παρακολουθήσεις χαρτοφυλακίων.
 Yahoo! Games: Παιχνίδια για έναν παίκτη ή ομαδικά με διαδικτυακή σύνδεση
 Yahoo! Movies: Βάση δεδομένων αμερικάνικων ταινιών
 Yahoo! kids: Ιστοσελίδα για παιδιά
 Yahoo! Messenger : Πρόγραμμα ανταλλαγής άμεσων μηνυμάτων
 Yahoo! Maps: Χάρτες από όλο τον κόσμο.
 Yahoo! Groups : Ομάδες συζητήσεων.
 Yahoo! 360: Δημιουργία προσωπικής σελίδας.
 Yahoo! Buzz: Social Bookmarking Site.
 Flickr: Δημοσίευση φωτογραφιών.
 MyBlogLog: Δημιουργία lifestream και κοινοτήτων για διαδικτυακούς τόπους.

 Υπηρεσίες Επί πληρωμή 
 Yahoo! Mail Plus: Ηλεκτρονικό ταχυδρομείο με επιπλέον χώρο και επιπλέον προστασία.
 Yahoo! Music Unlimited : Μουσικό κατάστημα πώλησης νόμιμης μουσικής
 Yahoo! TiVo: Προγραμματισμός του TiVo μέσω του Yahoo!.
 Flickr Pro: Το Flickr αλλά με δυνατότητα ανεβάσματος απεριόριστων φωτογραφιών, δημιουργία απεριόριστων sets και δυνατότητα για ανέβασμα video.
 MyBlogLog Pro: Δίνει real-time στατιστικά.

Επισκεψιμότητα
Σύμφωνα με τους ανεξάρτητους παρόχους στοιχείων επισκεψιμότητας Alexa και SimilarWeb, το Yahoo! έχει την υψηλότερη επισκεψιμότητα ανάμεσα στις ειδησεογραφικές ιστοσελίδες, με πάνω από 7 δισεκατομμύρια αναγνώστες κάθε μήνα, ενώ ήταν η τέταρτη ιστοσελίδα σε επισκεψιμότητα παγκόσμια τον Ιούνιο του 2015. Σύμφωνα με ειδησεογραφικές πηγές, σχεδόν 700 εκατομμύρια άνθρωποι επισκέπτονταν το Yahoo! κάθε μήνα.

 Παραπομπές 

 Εξωτερικοί σύνδεσμοι 

 Ο Ελληνικός Ιστοχώρος της Yahoo!
 Ελληνική Μηχανή Αναζήτησης από τη Yahoo!
 Ο Ιστοχώρος της Yahoo! στις ΗΠΑ
 Yahoo! Everything - Όλες οι υπηρεσίες της Yahoo!
 next.yahoo - μελλοντικές ή πειραματικές υπηρεσίες της Yahoo!
  Η ιστορία της Yahoo!

Κατηγορία:Μηχανές αναζήτησης
Κατηγορία:Επιχειρήσεις υπολογιστών